Βίντεο από την πτώση με αποτέλεσμα σοβαρό τραυματισμό του Γεωργιανού διαρρήκτη στον ακάλυπτο χώρο πολυκατοικίας στους Αμπελοκήπους.

Ο επίδοξος διαρρήκτης εισέβαλε σε μια πολυκατοικία στους Αμπελόκηπους στην οδό Παπαδιαμαντοπούλου, όμως έγινε αντιληπτός από τους ενοίκους, οι οποίοι έβαλαν τις φωνές και κάλεσαν την αστυνομία, όπως διακρίνεται κι από το βίντεο.

Ο διαρρήκτης όταν κατάλαβε πως τον ανακάλυψαν προσπάθησε να ξεφύγει και ανέβηκε στην ταράτσα και προσπάθησε να περάσει στην απέναντι πολυκατοικία.

Δεν τα κατάφερε όμως στην αναρρίχηση με αποτέλεσμα να πέσει στο κενό από τον πέμπτο όροφο και να χτυπήσει σοβαρά, με αποτέλεσμα να μεταφερθεί στο νοσοκομείο σε κρίσιμη κατάσταση.